۲۰۲۳ تورکیه–سوریه زلزله‌سی فوریه ۲۰۲۳–جو ایلده تورکیه واختی ایله ساعات ۰۴:۱۷ ده (۰۱:۱۷ یوتی‌سی) تورکیه‌نین جنوبوندا و سوریه‌نین شومالیندا ۷٫۸ ریشتر گوجونده باش‌وئرن گوجلو بیر زلزله دیر. زلزله تورکیه و سوریه ده جیدّی داغینتیلارا سبب اولدو. زلزله‌دن سونرا چوخ‌سایلی افترشوکلار باش‌وئردی، ان گوجلوسو ۹ ساعاتدان سونرا قهرمان مرعشین اکین‌اؤزو بؤلگه‌سینده ۷٫۵ ریشتر گوجونده باش وئردی. بو زلزله تورکیه‌نین انطاکیه، شانلی‌اورفا، آدی‌یامان و قهرمان مرعش شهرلرینده و سوریه‌نین حلب و عفرین شهرلرینده چوخلو خسارتلره سبب اولوب.